""ngizwe uxolo engitshela ukuthi ukhulelwe ngamnxusa ukuba aye kwadokotela ukuze aqinisekise ukuthi ukhulelwe. akayanga lapho, kunalokho ushuthe incwadi okuhlolwe ngayo ingoduso yomfowabo lapho ibhalwe khona ukuthi ukhulelwe, wangithumelela isithombe sayo ngo--whatsapp. nami ngigculisekile. ngosizo lwakhe, ngaphumelela ukuyeka ukubhema nokudakwa. kungenzeka futhi ukuthi yizimo nezinto adlule kuzona empilweni ezimenza abe nje. 18 kabili yehoshafati anonkele ifyuma ifingi kabili alicindeme nga nshi;+ lelo apangene icipangano ca cupo+ na ahabu.+ 2 e ico ilyo imyaka yapitilepo aile kuli ahabu ku samaria;+ kabili ahabu aipaile yehoshafati na bantu abo ali na bo ilambo lya mpaanga+ ne ng’ombe ishingi. kabili atendeke ukumusembeleka+ ukuti aye nankwe mu kulwisha abena ramote--gileadi.+ 3 kabili ahabu imfumu ya bena israele aebele yehoshafati imfumu ya kwa yuda ati: “bushe kuti twaya na iwe ku ramote--gileadi?”+ na o amwaswike ati: “ine cimo na iwe, kabili abantu bandi cimo na bantu bobe kabili tuli nobe mu bulwi.”+ 4 lelo yehoshafati aebele imfumu ya kwa israele ati: “tala ipusha+ tumfwe ifyo yehova alasosa.” 5 e ico imfumu ya kwa israele yalonganike bakasesema+ imyanda ine (400) no kubepusha aiti: “bushe tuyelwisha ramote--gileadi, nangu twiya?”+ na bo batile: “kabiyeni, kabili lesa wa cine alepeela uyu musumba mu minwe ya mfumu.” 6 lelo yehoshafati asosele ukuti: “bushe takuli kasesema wa kwa yehova na umbi kuno?+ nga e ko ali, natwipushishe muli ena.”+ 7 kabili imfumu ya kwa israele yatile kuli yehoshafati:+ “kucili umuntu na umbi+ uwa kwipushishamo kuli yehova, nomba ine nalimupata,+ pantu inshiku shakwe shonse tansesemena ifisuma iyo, kano ifibi.+ ni mikaya mwana imla.”+ lelo yehoshafati atile: “imfumu iisosa icintu ca musango yo.”+ 8 awe imfumu ya kwa israele yaitile cilolo wa kwi sano+ no kusosa aiti: “leta mikaya mwana imla bwangu bwangu.”+ 9 kabili imfumu ya israele na yehoshafati imfumu ya yuda baikele cila muntu pa cipuna cakwe ica bufumu, nabafwala ne fya kufwala fya mfumu,+ kabili baikele pa ca kupuminapo ingano ica pa mwinshi wa musumba wa samaria; kabili bakasesema bonse balecita ku cinso cabo nga filya fine bakasesema bacita.+ 10 e lyo sidekia mwana kenaana apangile insengo+ sha cela no kutila: “ifi e fyo yehova asosa,+ ‘kuli ishi nsengo e ko ukasunkila abena siria mpaka ukubalofye.’”+ 11 na bakasesema bambi bonse balesesema fimo fine, abati: “kabiyeni ku ramote--gileadi no kucimfya,+ kabili yehova alepeela uyu musumba mu minwe ya mfumu.”+ 12 kabili inkombe iyo batumine ku kwita mikaya yamwebele aiti: “mona! amashiwi ayo bakasesema bonse balandile ku mfumu nayawama; na iwe ulande amashiwi yamo yene nge fyo balandile+ kabili ulande ifisuma.”+ 13 lelo mikaya atile: “na pali yehova,+ ifyo lesa wandi alenjeba, e fyo nalalanda.”+ 14 e lyo aile ku mfumu, ne mfumu yamwipwishe aiti: “mikaya, bushe tuleya ku ramote--gileadi ku kulwa nangu twiyako?” na o apo pene ayaswike ati: “kabiyeni no kucimfya; kabili bakapeelwa mu minwe yenu.”+ 15 awe imfumu yamwipwishe aiti: “bushe miku inga nkakulenga ukulapa+ ukuti taufwile ukunjeba cimbi kano icishinka mwi shina lya kwa yehova?”+ 16 e ico atile: “ndemona abena israele bonse nabasalangana pa mpili, kwati ni mpaanga ishabula kacema.+ kabili yehova atile: ‘aba tabakwata bashikulwibo.+ lekeni babwelelemo umutende cila muntu ku mwakwe.’”+ 17 e lyo imfumu ya kwa israele yaebele yehoshafati aiti: “bushe nshacikweba ukuti, ‘tansesemene ifisuma kano fye ifibi’?”+ 18 kabili mikaya akonkenyepo ukusosa ati: “e ico umfweni ifyo yehova asosa:+ ndemona yehova naikala pa cipuna+ cakwe ica bufumu ne bumba+ lyakwe lyonse ilya mu muulu naliminina ku kulyo kwakwe na ku kuso kwakwe.+ 19 na yehova atile, ‘nani alayabepa ahabu imfumu ya kwa israele pa kuti ayeipaiwa mu ramote--gileadi?’ awe batendeke ukulandapo, uyu alesosa ifi, umbi na o alesosa ifi.+ 20 awe umupashi+ umo waishileiminina ku cinso ca kwa yehova, auti, ‘ine nalayamubepa.’ na o yehova awipwishe ati, ‘walayamubepa shani?’+ 21 na o watile, ‘ndeyaba umupashi wa bufi mu tunwa twa bakasesema bakwe bonse.’+ e ico lesa atile, ‘walayamubepa, kabili no kucimfya ulecimfya.+ kabiye, kacite ifyo fine.’+ 22 e ico nomba yehova nabika umupashi wa bufi mu tunwa twa bakasesema benu aba;+ lelo yehova umwine alandile ukuti ububi buleisa pali iwe.”+ 23 nomba sidekia+ mwana kenaana+ alipaleme no kuuma mikaya+ pe saya+ no kutila: “bushe umupashi wa kwa yehova wacipita shani pali ine no kulanda na iwe?”+ 24 na o mikaya atile: “mona! iwe ukamona ifyo umupashi upitile mu bushiku+ bulya ilyo ukengila mu muputule wa mu kati ku kufisama.”+ 25 e lyo imfumu ya kwa israele yatile: “buuleni mikaya no kumubwesesha kuli amone mushika wa musumba na kuli yoashi umwana wa mfumu.+ 26 kabili mutile, ‘imfumu yatila: “bikeni uyu muntu mu cifungo+ no kulamupeela ifya kulya ifinono+ na menshi ayanono mpaka nkabwele umutende.”’”+ 27 na o mikaya atile: “nga cine cine mwabwela umutende, ninshi yehova talandile na ine.”+ kabili asosele no kuti: “umfweni mwe bantu bonse.”+ 28 awe imfumu ya kwa israele na yehoshafati imfumu ya kwa yuda baile ku ramote--gileadi.+ 29 imfumu ya ku israele nomba yatile kuli yehoshafati: “ine nalaifungushanya+ no kuya ku bulwi, lelo iwe ufwale fye ifya kufwala fyobe ifya mfumu.”+ awe imfumu ya ku israele yali--ifungushenye e lyo baile ku kulwa.+ 30 nomba imfumu ya siria, yena yaebele abakalamba ba bashilika ba iko aba maceleta, aiti: “mwilwa no muntu uushacindama nelyo uwacindama, kano fye ne mfumu ya kwa israele.”+ 31 nomba ilyo abakalamba ba maceleta bamwene yehoshafati, batile: “uyu e mfumu ya kwa israele.”+ e ico balipilibwike pa kuti balwe nankwe; na o yehoshafati e pa kupunda mutuule,+ na yehova alimwafwile,+ kabili lesa abatalwishe kuli ena.+ 32 nomba ilyo fye abakalamba ba maceleta bamwene ukuti te mfumu ya kwa israele, apo pene balekele ukumukonka.+ 33 lelo umuntu umo apoosele umufwi ukwabula ukwishiba, kabili alashile+ imfumu ya kwa israele apalundanina ica kucinga icifuba, kabili imfumu yaebele uwale--ensha iceleta ati:+ “alula ukuboko kobe, no kumfumya mu nkambi, pantu nabancena icibi.”+ 34 kabili ubulwi bwalekoselako fye bulya bushiku, ne mfumu ya kwa israele yabikilwe mwi celeta naiminina ukulungatana na bena siria ukufika icungulo; kabili yasukile yafwa ilyo akasuba kalewa.+